श्री जगन्नाथ मंदिर प्रबंधन समिति के सदस्य एवं दैतापति नियोग के सचिव प्रेमानंद दास महापात्र और उनके दामाद को कथित तौर पर एक चिकित्सक पर हमला करने और उसे गंभीर रूप से घायल करने के लिए गिरफ्तार कर लिया गया। कुंभारपाड़ा पुलिस थाने के प्रभारी निरीक्षक के सी सेठी ने बताया कि यहां स्थित जिला मुख्यालय अस्पताल के ड्यूटी चिकित्सक पर कथित हमले के लिए दास महापात्र एवं उनके दामाद नवकृष्णा प्रुस्ती के खिलाफ हत्या के प्रयास सहित विभिन्न अपराधों के लिए मामला दर्ज किया गया है।